kardosdrur/scandi-wiki huggingface dataset:
Grease (musical)

Grease er en musical af Jim Jacobs og Warren Casey. Musicalen blev opført første gang 14. februar 1972. Musicalen blev verdenskendt i forbindelse med filmatiseringen af samme navn fra 1978 med John Travolta og Olivia Newton-John. 

Hovedrollen i musicalen havde Henry Winkler, som også spillede Fonzie (the Great Fonz), i tv-serien Happy Days (dansk titel: Kliken og jeg), som omhandlede det samme tema.

Danske opsætninger 
 Tivolis Koncertsal 2014
 Tivolis Koncertsal 2012
 Musikhuset Aarhus 2004-2005
 Fredericia Teater 2003
 Nørrebros Teater 1993

Tivolis Koncertsal 2014 
 Sandy – Anna David
 Rizzo – Julie Steincke
 Marty – Rikke Hvidbjerg
 Jan – Christine Astrid
 Frenchy – Vicki Berlin
 Danny – Silas Holst
 Kenickie – Allan Hyde
 Roger – Jeff Schjerlund
 Doody – Kim Ace Nielsen
 Sonny – Basim
 Patty Simcox – Julie Lund
 Miss Lynch - Nastja Arcel

Tivolis Koncertsal 2012 
 Sandy – Anna David
 Rizzo – Julie Steincke
 Marty – Rikke Hvidbjerg
 Jan – Christine Astrid
 Frenchy – Vicki Berlin
 Danny – Sonny Fredie-Pedersen
 Kenickie – Silas Holst
 Roger – Christian Lund
 Doody – Kim Ace Nielsen
 Sonny – Joey Moe
 Patty Simcox – Julie Lund
 Teenangel – Line Krogholm

2004 Danmarksturné 
 Sandy – Sofie Lassen-Kahlke
 Rizzo – Trine Gadeberg
 Marty – Rikke Hvidbjerg
 Jan – Line Krogholm
 Frenchy – Mette Mai Langer
 Danny – Tomas Ambt Kofoed
 Kenickie – Ulrik Poulsen
 Roger – Mikkel Stubbe Teglbjærg
 Doody – Rasmus Fruergaard
 Sonny – Kasper Le Fevre
 Vince Fontaine – Niels Ellegaard
 Teen Angel – Bjarne Langhoff Jensen

Fredericia Teater 2003 
 Sandy – Katrine Falkenberg
 Rizzo – Ilia Swainson
 Marty – Rikke Thomsen
 Jan – Line Krogholm
 Frenchy – Julie Lund
 Danny – Kaare Thøgersen
 Kenickie – Ulrik Thomsen
 Roger – Benjamin Shitrit
 Doody – Kasper Le Fevre
 Patty Simcox – Rikke Hvidbjerg
 Teen Angel – Søren Møller

Musicals
Det Danske Teater

Det Danske Teater er Danmarks største turnéteater. Det blev etableret i 1963 og fra 2001 har det været ledet af skuespilleren Waage Sandø. Det opfører omkring 300 stykker om året.

Referencer 

Teater
Etableret i 1963
Radio Uptown

Radio Uptown er en radiostation, der i 2003 blev opkøbt af SBS Radio, der også ejer The Voice og TV Danmark.
Stationen sendte i København på 103.9 MHz, men måtte kort før den blev opkøbt af SBS Radio skifte frekvens til 105.4 MHz som en følge af etableringen af det nye FM5 sendenet til Sky Radio.

Radio Uptown blev grundlagt af Glenn Lau Rentius efter han havde forladt radiostationen The Voice. Først som to sideløbende radiostationer, den mere rockede og rå Downtown der sendte fra Frederiksberg på 107.9 MHz og den mere poppede Uptown, der sendte fra Jægersborg Vandtårn på 103.9 MHz. De første studier lå på Ordrup Jagtvej og senere flyttede Radio Uptown ind i Boltens Gård, i de lokaler der senere husede diskoteket NASA, og derefter til Ny Østergade. 

Stationen flyttede til Ny Østergade for at imødekomme kravene om mere plads – i forbindelse med etableringen af Radio 2. 

I 2009 blev varemærkerettighederne til Radio Uptown erhvervet af Kasper Krüger, der året efter etablerede Uptown TV som en musik tv-kanal med udelukkende danske musikvideoer.

Værter 

 Anders Aagaard
 Carsten Lakner
 Jesper Bæhrenz
 Philip Lundsgaard
 Dan Rachlin
 Flemming Beck
 Henrik Wacher
 Jonas Gülstorff Jonas & Julie
 Julie Lund Jonas & Julie
 Kasper Krüger
 Maria Bentzon
 Steen Pedersen
 Marlene Steinhauer
Michael Paulsen
 Mikkel Westerkam
 Niels "Fez" Pedersen
 Patrick Bay Damsted (1991-1996)
 Rune Petersen (1988-1990 & 1991-1994)
 Timm Dinesen
 Thomas Henriksen
 John Støjko (1990-1996)
 Gitte Kabel
 Henrik Hannibal
 Andy King AKA Andrew Peter Thompson (1986-1992)
 Nikolaj Vraa
 Jens Christian Steen Thonbo
 Eddie Michel
 Jan Brodde

Andre vigtige personer 
Henrik Bebe – der etablerede studier og sendeforbindelser fra Ny Østergade. 
Lars Jul – reklameproducer

Eksterne henvisninger 
 Radio Uptown på Facebook
 http://danskradio.dk/charlottenlund.html

Uptown
The Sound of Music

The Sound of Music er en amerikansk musical af Richard Rodgers og Oscar Hammerstein om den klosteruddannede, forældreløse Maria, der er guvernante for kaptajn von Trapps 7 børn, og som i filmversionen fra 1965 blev udødeliggjort af Julie Andrews med Christopher Plummer i de bærende hovedroller. Det sidste af Maria von Trapps (26. januar 1905 i Wien - 28. marts 1987 i Morrisville, Vermont) to døtre døde i 2022, nemlig Rosmarie von Trapp (1929 - 13. maj 1922, Morrisville, Vermont). En søn, Johannes, født 1939, lever stadig (21. maj 2022).

Musicalen blev skrevet og opført i 1959 på Broadway med datidens store musicalstjerne Mary Martin i hovedrollen som Maria og Theodor Bikel som kaptajn von Trapp. Musicalen bygger på Maria von Trapps erindringer og den tyske film "Die Trapp Familie" (1956) med Ruth Leuwerik.

The Sound of Music har siden været opført verden over på teatret og bl.a. Marie Osmond og Petula Clark har haft rollen som Maria.

I 2006 åbnede The Sound of Music atter på London Palladium Theatre, nu med en ung Connie Fisher i hovedrollen. Denne udgave blev produceret af Andrew Lloyd Webber og hovedrollen blev besat meget utraditionelt. Den var nemlig vinderprisen i en tv-konkurrence i flere afsnit i England. Serien hed "How do you solve a Problem like Maria?" efter en af musicalens sange. Connie Fisher vandt og fik dermed den meget eftertragtede rolle som Maria. Alexander Hanson spillede rollen som Kaptajn von Trapp og Lesley Garret som abbedissen.

Sound of Music, The
TVI Actors Studio

TVI Actors Studio er en amerikansk teaterskole med base i New York City, Los Angeles og Chicago. 

Elever tæller blandt andre Mena Suvari kendt fra filmen American Beauty, Eva Longoria fra tv-serien Desperate Housewives og danske Julie Lund.

Uddannelsesinstitutioner i USA
Lundby Bakker

Lundby Bakker og Lundby Krat er et markant, kuperet landskab beliggende ca. 10 km sydøst for Aalborg, mellem Gistrup og Lundby. De højeste punkter udgøres af Risbjerg (83 m) og Alsbjerg (73 m), hvorfra der er god udsigt over Himmerland. Området har smalle dybe kløfter og stejle skrænter. I dag er området overvejende bevokset med skov.

Området deles af den nord-sydgående Aalborg-Hadsund-landevej; det største område ligger mod vest og hedder Lundby Bakker, mens det mindre område mod øst hedder Lundby Krat. I praksis bruges de to navne dog i flæng.

Historie 

Geologisk set er der tale om morænebakker, som i stenalderen har udgjort et forbjerg til det store morænelandskab mod vest.

Området var i 1800-tallet dækket af hede med lyng og fritvoksende enebærbuske suppleret af en artsrig overdrevs- og kratvegetation. Allerede da var området et yndet udflugtsmål.

Området blev anvendt til udrykkende øvelser af militære enheder fra Aalborg frem til 2. Verdenskrig.

I 1948 købte Aalborg Kommune området inklusive tre ejendomme, hvoraf to nu anvendes som naturskole og restaurantbygning. Med et senere (1962) tilkøb af Sæderupskov udgør skovområdet 134 ha.

Siden 1960 har den østlige del af området været fredet. Det fredede del omfatter ca. 104 ha.

I 1980 fandtes i Lundby Krat en betydelig møntskat fra Erik Ejegods tid. Skatten indeholdt 109 mønter af en type, man indtil da kun troede var fremstillet i Randers. Ikke færre end 61 af disse viste sig imidlertid at være slået i Aalborg.

Området rummer en række kulturhistoriske sten:
 En åben hellekiste fra yngre stenalder.
 Mindesten for stavnsbåndets ophævelse. Stenen blev placeret i 1888 og hidrører fra en tidligere jættestue, hvor den har været overligger.
 Mindesten for en engelsk flyver, som blev skudt ned under 2. verdenskrig.
 Mindesten for maleren Anders Andersen-Lundby.

Anvendelse 

Den bynære placering gør området til et yndet udflugtsmål – især på dage med godt vejr. Området er rigt på stier og dermed let at benytte. Der er afmærkede stier på 2, 4 og 6 km. Det er tilladt at ride på markerede stier samt at indsamle grene, bær, svampe, mos, kogler og blomster til eget brug.

Kommunen har i den østlige del indrettet et primitiv lejrplads med shelters, bålplads og indlagt vand – alle er velkomne til at gennemføre enkelte overnatninger.

Der findes orienteringskort over området, som giver mulighed for kortere, ikke svære orienteringsløb.

Der findes en afmærket mountainbike-rute med en høj sværhedsgrad.

Noter og kilder 

 Lundby Bakker og Lundby Krat – Et bynært skovområde, pjece fra Aalborg Kommunes Teknisk Forvaltning, 1999.

Galleri 

Naturområder i Aalborg Kommune
Bakkedrag i Danmark
Skove i Danmark
Hugo Larsen

Hugo Valdemar Larsen (23. september 1875 i København – 25. december 1950 sammesteds) var dansk maler, impressionist og realist. 

Han blev uddannet på Kunstakademiet under Frants Henningsen og Otto Bache. Han debuterede på Charlottenborg Forårsudstilling i 1899 og udstillede her med enkelte mellemrum til 1915.

Hugo Larsen blev først kendt for en række billeder fra den jyske alhede, hvor han skildrede en koloni af straffefanger, som arbejdede på opdyrkning af heden. Den største betydning fik hans malerier og tegninger fra Dansk Vestindien, hvor han opholdt sig fra februar 1904 til august 1907. Hans impressionistiske landskaber herfra og specielt de indfølte skildringer af den farvede lokalbefolknings hverdag i tropekolonien er unikke og udgør højdepunktet i hans karriere.

Efter 1915 brød Hugo Larsen med Charlottenborg i protest mod censurkomiteens vilkårlighed, og han udstillede herefter kun i andre sammenhænge.

Gennem hele karrieren var Hugo Larsen en efterspurgt portrætmaler, og han var en yndet gæst på en række danske herregårde, hvor han portrætterede ejerne og deres familier.

Han er begravet på Holmens Kirkegård.

I 2006 fandt en separatudstilling af hans værker fra Dansk Vestindien sted på Øregaard Museum og siden på Handels- og Søfartsmuseet i Helsingør.

Litteratur 
 Rostock, Xenius. Hugo Larsen – Dansk Vestindiens uovertrufne maler, Dansk Nutidskunsts Forlag, København 1950.
 Tuxen, Jan. Straffefangerne på Alheden, Viborgbogen 2005 pp. 60-68, Viborg Stiftsmuseum, 2005.
 Sandberg, Jane et al. Hugo Larsen i Dansk Vestindien 1904-1907, Øregaard Museum, 2006.

Eksterne henvisninger 
 
 Hjemmeside om Hugo Larsen med biografi, artikler og virtuelt galleri

Noter 

Malere fra Danmark
Portrætmalere
Danskere i 1800-tallet
Danskere i 1900-tallet
Personer fra København
Impressionistiske malere
Sepp Piontek

Josef Emanuel Hubertus Piontek, bedst kendt som Sepp Piontek (født den 5. marts 1940 i Breslau i det daværende tyske Schlesien (i dag Wrocław i Polen)) er tidligere tysk fodboldspiller og fodboldtræner, bl.a. for det danske herrelandshold. 

Sepp spillede i perioden 1963 til 1972 203 Bundesliga-kampe for SV Werder Bremen og 6 kampe på det vesttyske landshold. Siden blev han træner for først SV Werder Bremen og senere for Fortuna Düsseldorf og FC St. Pauli.

I 1979 blev han træner for det danske landshold efter at have været landstræner for Haiti. Han besad stillingen igennem 115 landskampe indtil 1990. Denne periode er blevet kendt som et vendepunkt i dansk fodbold, og Sepp Piontek er tilskrevet en stor del af æren for den genrejsning af dansk fodbold, der kulminerede med sejren ved EM i 1992. I 1983 blev han kåret til Årets Træner i Danmark.

Senere blev han landstræner for Tyrkiet hvorefter han i perioden 1. juli 1995 – 30. maj 1996 først var træner for AaB og senere i en periode har trænet Silkeborg IF. Sepp Piontek har endvidere været landstræner for det grønlandske fodboldlandshold og holder i dag foredrag om lederskab med baggrund i sine erfaringer fra fodboldverdenen.

Sepp Piontek har som en ud af kun fem  trænere formået at kvalificere det danske herrelandshold til en VM-slutrunde. I 2010 medvirkede han i samtalebogen 'VM-Bosserne', der (blandt andet) handler om VM-deltagelse, sammen med to andre, der har opnået kvalifikation: Morten Olsen og Bo Johansson. Bogen udkom på Forlaget Turbulenz.

Sepp Piontek bor i Blommenslyst ved Odense sammen med sin kone, Gitte Piontek.

Eksterne henvisninger 

Fodboldtrænere fra Tyskland
Fodboldspillere fra Tyskland
Fodboldspillere fra Werder Bremen
Fodboldtrænere fra Silkeborg IF
Fodboldtrænere fra AaB
Personer fra Breslau
Trænere for Danmarks fodboldlandshold
Trænere for Tyrkiets fodboldlandshold
Casablanca

Casablanca (arabisk: الدارالبيضاء,  (begge navne betyder "det Hvide Hus"), , ) er en by i Marokko i Nordvestafrika.

Byen ligger ud til Atlanterhavet. Den er Marokkos største by med  indbyggere.

Casablanca er Marokkos økonomiske og kommunikationsmæssige centrum. Desuden er den en vigtig industriby.

Byen har to internationale lufthavne og en af Afrikas vigtigste havne. Ligeledes er den centrum for jernbanenettet i landet.

Casablanca i kunsten 
Den berømte film Casablanca fra 1942 foregår i Casablanca, der på det tidspunkt var under indflydelse af den franske Vichy-regering, indtil de allierede i 1942 erobrede herredømmet i Nordafrika.

Uddannelse 
 EMLYON Business School
 Toulouse Business School

Referencer

Ekstern henvisning/kilde 
 At rejse er at leve.dk. Casablanca – Fakta om Casablanca 

Havnebyer
Podgorica

Podgorica (montenegrinsk: Podgorica eller Подгорица ; tidligere navne Ribnica og Titograd) er Montenegros de facto hovedstad med 156.169(2011) indbyggere. Podgorica ligger ved floden Morača, i det tidligere Jugoslavien var byens navn Titograd.

Ifølge Montenegros forfatning fra 1993 er landets "hovedstad" Cetinje, mens Podgorica er "regeringsby". Præsidentens residens, nationalbiblioteket, -museet, -arkivet og -teatret ligger således i Cetinje, mens parlament, regering, domstol, ministerier og ambassader ligger i Podgorica, der også er uddannelsesmæssigt og økonomisk centrum.

Eksterne henvisninger 

 
Byer i Montenegro
Casablanca (flertydig)

Casablanca henviser til flere artikler:

 Casablanca – en by i Marokko
 Grand Casablanca – en region i Marokko
 Casablanca (film) – en film
NRJ

NRJ (Energy) er en kommerciel radiostation, som er aktiv i blandt andet Sverige, Norge, Finland, Tyskland, Belgien, Østrig, Schweiz, Rusland, Bulgarien, Libanon, Tahiti og Frankrig.

NRJ var aktiv i Danmark i 15 år, men lukkede den 31. maj 2013. Kanalen blev dog i Danmark genfødt den 1. november 2018.

NRJ lukkede igen i juli 2022. Radio havde i den sidste periode Philip Lundsgaard som direktør. NRJ havde budt på FM5 frekvenserne, med en radiokanel kaldet "NOSTALGIE". Vinderen blev i stedet Bauer Media, som kan videreføre NOVA. Dette blev brugt som forklaring på lukningen.

Eksterne henvisninger 
 Artikel på RadioAssistant.dk 
 NRJ Danmarks Facebookside
 Evalueringsrapport FM5, slks.dk
 NRJ lukker fra EB.dk

Noter 

Radiostationer
Selskaber noteret på Euronext exchanges
Etableret i 1981
Fokker Dr.I

Fokker Dr.I (Dr betegner at flyet havde 3 sæt vinger, Dreidecker) er en af de mest velkendte flytyper produceret under 1. verdenskrig. Sandsynligvis fordi flyet forbindes med verdenskrigens kendteste es, Manfred von Richthofen, også kendt som Den Røde Baron. Fokker Dr.I er 577 cm lang, 295 cm høj, har et vingefang på 719 cm og en nettovægt på 405 kg. Flyet har en 80 kW rotationsmotor, som giver en topfart på 165 km/t, hvilket gør Dr.I'eren til en relativt langsom maskine, men manglende topfart er opvejet af høj manøvredygtighed og stigeevne. Bevæbningen er to 7,92 mm spandaumaskingeværer, synkroniserede med propellen til at skyde ud igennem dennes diameter.

Flyet er designet af Reinhold Platz for Fokker-fabrikken. Selv om designet er tydeligt inspireret af den engelske Sopwith Triplane, havde Reinhold ikke set et Sopwith Triplane, før han påbegyndte sin egen konstruktion, og flyet optræder da heller ikke som en kopi af det engelske triplane. Anthony Fokker leverede personlig den første Fokker Dr.I til Den Røde Baron i slutningen af august 1917, og allerede d. 2. september nedskød baronen en engelsk RE 8. Det var også i et fly af denne type, at Richthofen mødte sit endeligt d. 21. april 1918.

Galleri

Eksterne henvisninger 

 

Jagerfly i 1. verdenskrig
Fokker-fly
1-motors propelfly
Militærfly fra Tyskland
Perlefisker

Perlefisker, en person som dykker til flod- eller havbund for at indsamle østers, hvorfra der kan udtages perler.

Før begyndelsen af det 20. århundrede var dette den eneste metode til at samle perler.

De nøgne dykkere var ofte tvunget til at dykke til store dybder, ofte omkring 30 meter, på én indånding, samtidig med at de var udsat for farer fra hajer og vandmænd samt risikoen for drukning og dykkersyge.

På grund af farerne var dykkerne ofte fra lavere sociale klasser eller slaver.

Perlerne fra den tid var meget sjældne og var af meget forskellig kvalitet på grund af vanskelighederne ved at fremskaffe dem.

I flere tusind år blev de fleste perler fra havet hentet af dykkere i det Indiske Ocean, den Persiske bugt, Rødehavet og Mannarbugten, der ligger mellem Indien og Sri Lanka.

Perlefiskere tæt ved Filippinerne havde også stor succes med deres fiskeri, specielt i Sulu arkipelaget.

Indianere hentede perler i floder og søer i Ohio, Tennessee og Mississippi, mens andre havde succes i Caribien og farvandene langs Mellem- og Sydamerika.

I dag fortsætter eksempelvis de få kvindelige Ama-dykkere fra Japan med at dykke efter perler, men det er formodentlig snart historie, da de er udsat for konkurrence fra nye metoder til at producere perler, såkaldte kulturperler (kunstperler).

Disse perler produceres i millionvis på store undersøiske farme efter metoder udviklet af den japanske videnskabsmand Kokichi Mikimoto. Perler fremstillet efter denne metode har høj kvalitet og ensartethed.

Metoden går kort fortalt ud på, at der placeres små partikler i østers, hvorefter naturen sørger for resten.

Dykning
Oxna

Oxna (areal 68 ha) er en ubeboet ø på Shetlandsøerne vest for Burra, højeste punkt er 38 m. 

Øen har to søer, der ofte besøges af lystfiskere. Nær Oxna ligger holmene Hogs of Oxna, Bulta Sound, Spoose Holm og Cheynies. De sidste fastboende forlod øen i 1918. Landingspladsen Sandy Voe, hvor familierne Slaters og Fullertons boede, har kun et hus ejet af familien Fullerton tilbage.

Ekstern henvisning 

Hjemmeside om Oxna (på engelsk)

Øer i Shetlandsøerne
Fladtrykthed

En kugles fladtrykthed er et udtryk for, hvor meget den afviger fra en sædvanlige kugle (altså en ellipsoide, hvor alle tre akser er lige lange kaldet en rotationsellipsoid) og i stedet har en kortere akse på den ene led.

For en planets vedkommende er fladtryktheden ikke så meget et spørgsmål om, hvor fladtrykt den faktisk er (ved polerne) – det er mere et spørgsmål om, hvor meget den buler ud (ved ækvator). Det sker grundet planeternes rotation.

Sædvanligvis vil tyngdekraften trække partikler ind i en perfekt kugle (eller sfære), da det giver den mindste mængde potentiel tyngdekraftsenergi. Grundet rotationen og centrifugalkraften vil partiklerne dog være mindre tilbøjelige at blive trukket ind omkring ækvator (hvor de bevæger sig hurtigst i forhold til rotationsaksen) end de vil omkring polerne (hvor de tilsvarende er langsommest).

Man kan sammenligne det med at man sidder på en kontorstol med tunge lodder i hænderne strakt ud fra kroppen. Stolen sættes i rotation. Under rotationen begynder man at trække lodderne ind mod sig. Dette vil give indsigt i to ting. Det ene er, at rotationen vil blive hurtigere (vinkelhastigheden øges grundet bevarelse af impulsmomentet). Samtidig vil personen, der sidder på stolen, føle, hvorledes lodderne kræver større og større kraft for at blive trukket ind (grundet den øgede centrifugalkraft givet den øgede vinkelhastighed).

Dette er det samme for en planet. Når en planet dannes vil den i starten være en langsomt roterende, tynd skive af spredte partikler, der efterhånden bliver nok til at danne et centrum for tyngdekraft. Herefter vil tyngdekraften trække partiklerne ind i en ellipsoide og altså gøre skiven af partikler mindre i diameter og højere på midten. Dette forårsager så, at rotationen bliver hurtigere.

På et tidspunkt vil den energi, der frigives ved at trække partikler ind til en perfekt kugle for at minimere den potentielle tyngdekraftsenergi være mindre end den energi, det kræver at trække partikler ind mod midten for at modvirke centrifugalkraften – altså en balance mellem de to kræfter. På dette tidspunkt vil planeten opnå sin endelige (fladtrykte) form. Denne kan kun ændres, hvis planetens rotation eller masse ændres af eksterne faktorer. Som et lukket system vil formen aldrig ændre sig.

Matematisk set angives fladtrykthed som:

hvor  er den ækvatoriale radius,  er den polære radius og  er forholdet i mellem de to. Ovenstående approksimation er gyldig for en planet bestående af flydende masse med en ensartet massefylde. Det er en funktion af gravitationskonstanten  rotationstiden  og massefylden .

Astronomi
Geometriske former
Fysik
Klassisk mekanik
Den femte jordbaserede FM-radiokanal

Den femte jordbaserede FM-radiokanal, FM5 eller det femte, næsten landsdækkende FM-sendernet er betegnelsen for den femte landsdækkende radiokanal, som blev etableret i 2003. Nova FM sender i dag på kanalen, som tidligere har tilhørt to andre radiostationer. Til FM5-kanalen hører udsendelse over DAB-nettet og en dækning af Danmark gennem FM-sendenettet på 78 pct. ifølge Radio- og tv-nævnet. 

Driften af kanalen blev udbudt af Radio- og tv-nævnet ved en auktion i juni 2003, hvor retten til at drive kanalen blev købt af Sky Radio for 54 mio. kr. om året i 8 år, men ved overgangen til tredje sendeår i november 2005 valgte Sky Radio at levere sendetilladelsen tilbage – efter eget udsagn pga. uenighed med den danske stat om kanalens dækning.

Ved en ny auktion i august 2006 overtog TV 2/DANMARK kanalen med et bud på 23 mio. kr. om året i 8 år og forsøgte sig dermed for anden gang i tv-stationens historie med radio (første gang var med Radio 2). TV 2 Radio, som den nye kanal kom til at hedde, begyndte sine udsendelser 1. februar 2007. Efter lidt over et år erkendte TV 2, at kanalen ikke kunne blive en sund forretning, og solgte derfor 28. april 2008 FM-kanalen til SBS Broadcasting. 8. september samme år lancerede SBS den nye kanal Nova FM.

Public service 
Den femte FM-radiokanal er omfattet af en række public service-krav, deriblandt om mindst 1.000 timers nyhedsudsendelser årligt, inklusiv 1 times magasinprogram om dagen. Desuden skal andelen af skandinavisk musik (dansk, norsk eller svensk) udgøre ca. 30 pct., og udsendelserne må ikke være regionaliseret, altså variere mellem landsdelene. Ved auktionen i august 2006 var der dog mulighed for at byde på enten den landsdækkende sendetilladelse, eller landsdelsvis Jylland/Fyn eller Sjælland. Ingen valgte dog at byde landsdelsvis.

P5 
Op til lanceringen anvendte Sky Radio betegnelsen Sky Radio P5 som navn på radiokanalen. Ganske få dage før kanalen i november 2003 skulle starte, fik Danmarks Radio dog nedlagt fogedforbud i Københavns Byret over for brugen af dette navn, da det krænkede DR's rettigheder efter varemærkeloven og markedsføringsloven. Forbuddet blev senere stadfæstet af Østre Landsret.

Radiokanaler fra Danmark
Etableret i 2003